
	GULBENES  NOVADA  PAŠVALDĪBA

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, e-pasts: dome@gulbene.lv , www.gulbene.lv​​​​​​​​​​​

 AUTOCEĻU(IELU) FONDA KOMISIJAS
SĒDES PROTOKOLS

Gulbenē




2026.gada 29.jūnijā                                                                                           Nr. 6
Sēdi atklāj: 2026.gada  29. jūnijā plkst.1400
Sēdi vada: Komisijas priekšsēdētājs Jānis Barinskis, Gulbenes novada domes deputāts 
Sēdi protokolē: Dace Kurša, Gulbenes novada Centrālās pārvaldes  Īpašumu pārraudzības nodaļas Vides pārvaldības speciāliste                         

Sēdē piedalās: 
· Jānis Barinskis - Komisijas priekšsēdētājs, Gulbenes novada domes deputāts;
· Gunita Zvirgzdiņa - Gulbenes novada Centrālās pārvaldes vecākā grāmatvede
· Kristaps Dauksts – Gulbenes novada Centrālās pārvaldes Īpašumu pārraudzības nodaļas vadītājs;
· Vilis Birznieks – Gulbenes novada iedzīvotājs;

· Jānis Pūpols - Beļavas un Lejasciema pagastu apvienības pārvaldes vadītājs;
Sēdē nepiedalās:
· Ilze Nogobode - Gulbenes pilsētas Saimnieciskās pārvaldes vadītāja;
· Gints Āboliņš - Gulbenes novada Centrālās pārvaldes Būvinženieris;
· Jānis Sniedzāns – SIA Gulbenes AUTO-MOTO autovadīšanas instruktors
Darba kārtība:
1. Ziņojums par 2026.gada 1.jūnija komisijas sēdes jautājumu izpildi
2.  Iesnieguma izskatīšana par Zvaigžņu, Naglenes un Ziemeļu ielu.

3.  Iesnieguma izskatīšana par Brīvības ielu 17.

4. Citi jautājumi.
1.
Ziņojums par 2026.gada 1.jūnija komisijas sēdes jautājumu izpildi 
Ziņo: Komisijas sekretāre D.Kurša informē par 2026.gada 1.jūnija  komisijas sēdē izskatīto jautājumu lēmumu izpildi. Jautājumi ir izpildīti atbilstoši pieņemtajiem lēmumiem. Procesā ir jautājumi par grozījumiem ceļu reģistrā un ar ceļu parametru izmaiņām. Šie jautājumi nevirzās tik ātri uz priekšu, jo prasa lielus laika resursu, kas šobrīd pietrūkt komisijas sekretārei.
2.

Iesnieguma izskatīšana par Zvaigžņu, Naglenes un Ziemeļu ielu.  
Ziņo: J.Barinskis – informē, ka pašvaldība 2026.gada 10.jūnijā ir saņēmusi  Zvaigžņu, Naglenes un Ziemeļu ielas iedzīvotāju vēstuli (Gulbenes novada pašvaldībā saņemts 2026.gada 10.jūnijā un reģistrēts ar Nr. GND/2.12.1/26/1481-Ā ), kurā  tiek lūgts rast risinājumu drošības situācijas uzlabošanai Gulbenes pilsētas Naglenes un Zvaigžņu ielās. Vēstuli ir parakstījušas 27 personas.

Notiek diskusija par esošo situāciju, kas ilgst jau gadiem, bet uzlabojuma nav. Tiek izrunāti vairāki varianti par zīmes pārcelšanu, par ātruma ierobežošanas zīmes uzstādīšanu, par emociju zīmes uzstādīšanu, par pašvaldības policijas iesaistīšanu un citi.  Braucot pa Naglenes ielu Alūksnes virzienā (uz pilsētas robežu), tur atrodas 519. ceļa zīme "Pilsētas beigas" (balts taisnstūris ar pārsvītrotu pilsētas siluetu un nosaukumu "GULBENE".  Praksē autovadītājiem "pilsētas beigas" nozīmē vietu, kur atrodas 519. ceļa zīme, jo tieši no šī staba fiziski mainās ceļu satiksmes noteikumi (atļautais braukšanas ātrums palielinās no 50 km/h uz 90 km/h). J.Barinskis izrunājis šo jautājumu arī ar AS Valsts ceļi un ir vienojies par norādītās ceļa zīmes pārvietošanu par 300m uz Alūksnes pusi.
Gulbenes novada domes Autoceļu (ielu) fonda komisija izvirza vairākus priekšlikumus:
1. UZDOT uzstādīt ceļa zīmi "Maksimālā ātruma ierobežojums 30 km/h"  uz Naglenes ielas. Atklāti balsojot par – nav, pret – 5 (Barinskis, J.Pūpols, G.Zvirgzdiņa, K.Dauksts, V.Birznieks), atturas – nav.
NOLEMJ: noraidīt ceļa zīmes "Maksimālā ātruma ierobežojums 30 km/h"  novietošanu uz Naglenes ielas.
2. UZDOT  Gulbenes pilsētas Saimnieciskai pārvaldei sagatavot un nosūtīt iesniegumu (ar iedzīvotāju iesniegumu pielikumā)   VSIA "Latvijas Valsts ceļi" ar lūgumu iekļaut valsts vietējā autoceļa posmu, kas turpinās aiz Naglenes ielas, to ceļu sarakstā, kuriem 2027.gada vasaras sezonā tiks veikta grants seguma divkāršā virsmas apstrāde vai seguma apstrāde ar pretputekļu materiāliem (atputekļošana).
3. UZDOT Gulbenes novada pašvaldības policijai, transporta līdzekļu ātruma kontroles un ceļu satiksmes drošības uzlabošanas nolūkā veikt regulārus kontroles reidus Naglenes un Zvaigžņu ielas posmos.
3.

 Iesnieguma izskatīšana par Brīvības ielu 17
Ziņo: J.Barinskis – informē,  ka pašvaldība ir saņēmusi no iedzīvotājas Brīvības iela 17, Gulbene iesniegumu (Gulbenes novada pašvaldībā saņemts 2026.gada 11.jūnijā un reģistrēts ar Nr. GPSP/1.6/26/16-S.)ar lūgumu uzstādīt Ceļa zīmes "Caurbraukt aizliegts" (Nr. 304), jo  projekta īstenošanas “Brīvības ielas pārbūves posmā no Parka ielas līdz Krustalīces caurtekai, Gulbenē”, laikā liela daļa autotransporta iet caur mājas pagalmu, kas apdraud drošību mājas iedzīvotājiem.
Komisija izvērtē esošo satiksmes organizāciju būvdarbu zonā, pagalma izmantošanas intensitāti un Brīvības ielas atjaunošanas termiņus. 
Gulbenes novada domes Autoceļu (ielu) fonda komisija atklāti balsojot par – 5 (J.Barinskis, J.Pūpols, K.Dauksts, G.Zvirgzdiņa, V.Birznieks ), pret – nav, atturas – nav.

NOLEMJ:

1. UZDOT:  Gulbenes pilsētas Saimnieciskā pārvaldei uzstādīt ceļa zīmes Nr. 304 "Caurbraukt aizliegts" abās pusēs iebrauktuvei Brīvības ielas 17 mājas pagalma laukumā. Zīmju izvietojumu noteikt uz laiku, kamēr tiek īstenots būvprojekts "Brīvības ielas pārbūve posmā no Parka ielas līdz Krustalīces caurtekai, Gulbenē".
2. UZDOT D.Kuršai sagatavot atbildes vēstuli iesnieguma iesniedzējai.

4.


Par satiksmes organizācijas tehniskā līdzekļa uzstādīšanu Miera ielā 15A, Gulbenē

Ziņo: J.Barinskis informē, ka pašvaldībā ir saņemts no SIA „Park Expert” iesniegums (Gulbenes novada pašvaldībā saņemts 2026.gada 25.jūnijā un reģistrēts ar Nr. GND/2.12.1/26/1578-S) ar lūgumu saskaņot zīmju izvietošanu Miera ielā 15A, Gulbene:
CZ Nr.539 “Maksas stāvvieta” – 4gb

CZ Nr.540 “Maksas stāvvietas beigas” – 4gb

CZ Nr.849 “Pārējā informācija” – 4gb
Komisija izvērtē iesniegto shēmu un atzīst, ka pieteiktā satiksmes organizācija neietekmē kopējo pilsētas ielu tīkla drošību un ir abalstāma.

Gulbenes novada domes Autoceļu (ielu) fonda komisija atklāti balsojot par – 5 (J.Barinskis,  G.Zvirgzdiņa, J.Pūpols, K.Dauksts V.Birznieks), pret – nav, atturas – nav.

NOLEMJ:
1. SASKAŅOT satiksmes organizācijas tehnisko līdzekļu (ceļa zīmju) izvietošanu īpašumā Miera ielā 15A, Gulbenē, saskaņā ar iesniedzēja pievienoto shēmu. 
2. UZDOT D.Kuršai sagatavot atbildes vēstuli iesnieguma iesniedzējam.
5. 
Par satiksmes organizācijas tehniskā līdzekļa uzstādīšanu Brīvības ielā 56, Gulbenē 
Ziņo: J.Barinskis informē, ka pašvaldībā ir saņemts SIA „Park Expert” iesniegums (Gulbenes novada pašvaldībā saņemts 2026.gada 29.jūnijā un reģistrēts ar Nr. GND/2.12.1/26/1616-S) ar lūgumu saskaņot zīmju izvietošanu Brīvības iela 56, Gulbene 
CZ Nr.529 “Stāvvietas zonas sākums” – 3gb

CZ Nr.530 “Stāvvietas zonas beigas” – 3gb

CZ Nr.849 “Pārējā informācija” – 3gb

CZ Nr.851 “Maksas stāvvietas darbības laiks” – 3gb
Komisija izvērtē iesniegto shēmu un atzīst, ka pieteiktā satiksmes organizācija neietekmē kopējo pilsētas ielu tīkla drošību.
Gulbenes novada domes Autoceļu (ielu) fonda komisija atklāti balsojot par – 5 (J.Barinskis,  G.Zvirgzdiņa, J.Pūpols, K.Dauksts V.Birznieks), pret – nav, atturas – nav.

NOLEMJ:

1.
SASKAŅOT satiksmes organizācijas tehnisko līdzekļu izvietošanu Brīvības ielā 56, Gulbenē, saskaņā ar iesniedzēja pievienoto shēmu. 
2.
UZDOT D.Kuršai sagatavot atbildes vēstuli iesnieguma iesniedzējam.
6.

                                                        Citi jautājumi

Ziņo: J.Barinskis – informē,  ka ir vairāki informatīvi jautājumi, kurus nepieciešams pārrunāt:

· Saistībā ar projekta "Brīvības ielas pārbūve posmā no Parka ielas līdz Krustalīces caurtekai, Gulbenē" gaitu nepieciešams rūpīgi monitorēt darbu izpildes termiņus. Tuvojoties ražas novākšanas sezonai, ielas slēgšana var radīt būtiskus apgrūtinājumus vietējiem lauksaimniekiem un uzņēmējiem graudu nogādāšanai uz pieņemšanas punktiem. 

· Uz nākamo sēdi nepieciešams sagatavot detalizētu pārskatu par Ceļu fonda rezerves līdzekļu izlietojumu un pašreizējo brīvo finansējuma atlikumu.
· K.Dauksts informē komisiju, ka ir pabeigta tirgus izpēte par pašvaldības 8 tiltu tehnisko apsekošanu (inspekciju).
Pēc tam seko komisijas locekļu diskusija par apzinātajām problēmām.
NOLEMJ: Uz nākamo komisijas sēdi sagatavot un precizēt nepieciešamo informāciju par Ceļu fonda atlikumiem, kā arī uzaicināt būvnieku pārstāvjus sniegt skaidrojumu par Brīvības ielas posma caurlaidību ražas sezonas laikā.
Autoceļu (ielu) fonda komisijas priekšsēdētājs:  





Gulbenes novada domes deputāts 




         Jānis Barinskis
Sēdi protokolēja:
Gulbenes novada Centrālās pārvaldes

Īpašumu un pārraudzības nodaļas 

vides pārvaldības speciāliste






Dace Kurša                                                      

